ועדת הכלכלה, כנסת 19, פרוטוקול מספר 246, 2014-03-25 14:00

אבישי ברוורמן: רבותי, צהריים טובים.

אבישי ברוורמן: הנושא היום הוא הצעה לסדר היום (דיון מהיר): שביתת מתרגמי הכתוביות בטלוויזיה בעקבות תנאי העסקתם הקשים, של חברת הכנסת קלדרון שנמצאת אתנו, של חבר הכנסת שמעון אוחיון שנמצא בחו"ל ולא נמצא אתנו, ושל חברות הכנסת תמר זנדברג ושל מרב מיכאלי שהיא במקום אחר.

אבישי ברוורמן: אני רק אומר בקצרה.

אבישי ברוורמן: זה ברור לחלוטין, ואני אומר זאת בכלל מכיוון מקצועי, אני לא רק מדבר בטלוויזיה, במסגרת תפקידי בימי חלדי אני חושב שיש פה אוכלוסייה מיומנת ברמה הגבוהה ביותר.

אבישי ברוורמן: כמובן שהיא לא מקבלת את המקום הראוי ואת השכר שלה.

אבישי ברוורמן: לאור הדברים האלה אני אתן לשתי חברות הכנסת לפתוח לפי הסדר, רות קלדרון ראשונה ותמר זנדברג שנייה, ולטכס עצה מה אפשר לעשות כדי שהמתרגמים, ורובם פה כפי שאני רואה פה מתרגמות, יקבלו את השכר הראוי ואיך אפשר לעזור להם בנושא הזה.

אבישי ברוורמן: חברת הכנסת קלדרון, בבקשה.

רות קלדרון: תודה רבה, אדוני היושב-ראש, ומנהלת הוועדה וחברתי חברת הכנסת ומתרגמים ואורחים נכבדים.

רות קלדרון: אני רואה את שאלת התרגום בתקשורת בכלל כשאלה תרבותית חשובה מאוד.

רות קלדרון: כפי שפתח יושב-הראש, אפילו כשאני שומעת עברית אני באופן אישי קוראת את הכתוביות.

רות קלדרון: בשנים האחרונות, כפי ששמעתי מאנשי התרגום, ואני רואה מאוד בעצמי, הרמה הולכת ומדרדרת ממש מיום ליום.

רות קלדרון: היום הייתי פה עם ילדים מתיכון ועשיתי איתם כאילו הם חברי הכנסת ואנשי הכתוביות וכאילו אני יושבת-הראש.

רות קלדרון: הם אמרו בעצמם שכל הזמן יש בכתוביות מלא טעויות.

תמר זנדברג: נראה לי שהם מדברים על הכתוביות בהורדות הבלתי חוקיות.

תמר זנדברג: זה מה שהם מכירים ושם זה באמת קטסטרופה.

רות קלדרון: התקשורת בכלל הולכת יותר ויותר לכיוון מסחרי ולשלם פחות ופחות על תוכן, ואני יודעת כמי שהיתה לו תוכנית בערוץ 2, ואם אפשר באותו שולחן לצלם גם את החדשות וגם אחר כך את תוכניות היהדות ותוכניות אחרות.

רות קלדרון: אנחנו פה לייצג ציבור, והציבור רוצה טלוויזיה טובה, והציבור רוצה כתוביות מדויקות בעברית שלמה ונכונה ושלא מפספסים את כל הבדיחות.

רות קלדרון: כנציגה של ציבור אני רוצה מאוד מאוד לחזק את המתורגמנים ואת המתורגמניות.

רות קלדרון: אני חושבת, אדוני היושב-ראש, שאנחנו צריכים באיזשהו אופן, אני לא רוצה להגיד לכפות כי זה נשמע קצת אלים, אבל להזמין בברכה את גופי השידור לא להשתמש במכוני תרגום אלטרנטיביים לא מקצועיים ומאוד מאוד להקפיד, להכניס את ההקפדה על תרגום איכותי לתוך הדרישות מערוצים ממלכתיים ומכל דבר שמקבל מימון ציבורי.

רות קלדרון: אני חושבת שברגע שאדם לא יודע אנגלית או שהוא אפילו לא מבין כל כך מהר עברית, הוא יודע את המתורגמן ולא את מי שדיבר.

רות קלדרון: אני רק אגיד בשביל תפארת המליצה שבימי גזרות השמד כשראו את לשונו של חוצפית המתורגמן בפיו של חזיר, שרצחו אותו ואת הלשון שלו אכלה בהמה טהורה, זה היה כאילו הסמל של חורבן ירושלים, חורבן התרבות העברית.

רות קלדרון: המתורגמן הוא הלשון שבעצם מדברת אל הציבור ולא הרב שדיבר קודם.

רות קלדרון: אני מעבירה לחברתי תמר את רשות הדיבור.

אבישי ברוורמן: תודה.

אבישי ברוורמן: חברת הכנסת זנדברג, בבקשה.

תמר זנדברג: תודה, חברתי חברת הכנסת רות קלדון.

תמר זנדברג: אני באמת חושבת שאחרי הדברים הבאמת יפים ומעוררי השראה האלה בהחלט השתכנענו כמו שהיינו קודם, אבל באמת אפילו עם השראה לגבי מה החשיבות.

תמר זנדברג: לכן, אני אמשיך אותך מפה לגבי המצב הקונקרטי.

תמר זנדברג: כבר ראינו הרבה ציבורים, בעיקר ציבורות אני חייבת להגיד, בעיקר ציבוריים נשיים, שהחשיבות, השליחות, באמת המרכזיות, עומדת ביחס הפוך לתנאים החומריים והקונקרטיים.

תמר זנדברג: לפעמים אפילו זה כל כך חשוב, זה כל כך תרבותי ואנחנו מדברים על סרטים ועל תוכניות טלוויזיה שאז למה בכלל להכניס כסף וזכויות ותנאים, את הדבר המציק והטורדני הזה, אבל בזה דברים אמורים, כי כמו שהצבא צועד על קיבתו המתורגמניות צועדות על שכרן ועל התמלוגים שלהן והמתורגמנים כמובן.

רות קלדרון: אני רק רוצה להוסיף בעניין הזה.

רות קלדרון: אם אתה מקבל אותו סכום עכשיו לשלוש תוכניות ולא לאחת אז אתה תתרגם יותר מהר ואז תיפולנה טעויות.

תמר זנדברג: בדיוק, בהחלט.

תמר זנדברג: אני רוצה לשים, אדוני היושב-ראש, את הקווים שהייתי רוצה שהדיון הזה יונחה לפניהם.

תמר זנדברג: קודם כל, אני מבינה שהצורך בתרגום הוא לפי חוק, חוק שידורי הטלוויזיה (כתוביות וסימנים).

תמר זנדברג: יש חובה של גופי השידור לספק כתוביות גם בתוכניות בלועזית וגם בתוכניות בעברית.

תמר זנדברג: אני מבינה שצורת ההעסקה של כותבי התרגומים היא צורת העסקה בפרילנס.

תמר זנדברג: כלומר, קודם כל, לא בהעסקה ישירה.

תמר זנדברג: דבר שני, כל הזכויות: הבראה, פנסיה וכו' וכו', אם אותו מתורגמן או מתורגמניו רוצים, היא או הוא, צריכים להפריש בעצמם.

תמר זנדברג: מכאן גם השחיקה ההולכת וגדלה.

תמר זנדברג: בנייר שהוצג בפנינו יש לנו פה את ההכנסה הממוצעת לפי שנות לימוד באופן כללי במשק מהלשכה המרכזית לסטטיסטיקה.

תמר זנדברג: כמובן שככל שעולות שנות הלימוד עולה ההכנסה.

תמר זנדברג: כאן בתחתית הטבלה, העמודה הנמוכה ביותר, מתחת לאפס עד שמונה שנות לימוד נמצא התשלום עבור תרגום כתוביות.

תמר זנדברג: נדמה לי שזה מצביע בדיוק על המצוקה.

תמר זנדברג: כשצורת ההעסקה היא פרילנס אפילו לא צריך לפטר.

תמר זנדברג: אפשר פשוט להזמין פחות, לצמצם, וכמו שאמרה חברתי רות קלדרון לתת יותר עבודה שצריך להספיק אותה באותו הזמן ואז כמובן האיכות תפגע והיכולת להתפרנס מהעבודה הזו, ששוב רות קלדרון הצביעה על החשיבות שלה, הולכת ופוחתת.

תמר זנדברג: אני מבינה שהיה איזשהו ניסיון התאגדות בהסתדרות שכנראה בגלל צורת ההעסקה עלה על שרטון.

תמר זנדברג: אין ספק שהדברים שלנו מופנים גם אל עבר גופי השידור, ואני אשמח לשמוע אותם, גם אל עבר הרגולטור.

תמר זנדברג: אנחנו כאן כמייצגים את הציבור, אבל כמובן הרשות השנייה, מועצת הכבלים והלוויין.

תמר זנדברג: אנחנו רוצים לשמוע מי הגורם שמפקח על השכר, על התנאים ועל האופן שבו מתבצעת העבודה הזו.

תמר זנדברג: כמובן שזהו מאבק שהוא גם ציבורי.

תמר זנדברג: מדובר במקום שיש לו נראות גבוהה.

תמר זנדברג: כולנו צופות וצופים בטלוויזיה בסרטים וזה באופן עקיף פגיעה בציבור.

תמר זנדברג: אני רק אגיד במאמר מוסגר שאני לא יודעת מה כולנו, גם בעלי המוגבלות, וגם הציבור כולו, נעשה אם כותבי הכתוביות ישבתו וייעלמו פתאום מהמסך ולא יהיו שם עבורנו.

תמר זנדברג: תודה רבה.

אבישי ברוורמן: תודה רבה.

אבישי ברוורמן: רבותי, אני פותח את הדיון.

אבישי ברוורמן: זה ברור לחלוטין שאנחנו בכלל בתהליך, וזה תהליך עולמי שלצערי הוא גם בישראל ובהרבה מקומות עולם, שבו אנחנו יוצרים חבורה.

אבישי ברוורמן: אני כבר קורא לישראל Exit" Nation", חבורה שעושה סטארט-אפים, עושה הרבה כסף, ורוב האוכלוסייה הופכת להיות לחוטבי עצים ושואבי מים.

אבישי ברוורמן: לצערי, זה תהליך קשה שכבר קורה שנים בהתמדה.

אבישי ברוורמן: זו שאלה הרבה יותר קשה שלא דנים בה.

אבישי ברוורמן: אני לא צריך להזכיר ש-50% מהעובדים מקבלים פחות מ-6,400 שקלים.

אבישי ברוורמן: אנחנו מצטלמים כשמישהו עושה את המאות מיליונים אבל לא משלם פה מס, ואנחנו לא בונים לא תעשייה בת-קיימא עם תפוקה לעובד ושכר ופריון גבוה ושכר ראוי.

אבישי ברוורמן: כאן הנקודה של המתורגמנים והמתורגמניות שהיא באמת כמו שאמרה חברת הכנסת זנדברג בתחתית הסולם.

אבישי ברוורמן: כשאתה עומד מול השחקנים הגדולים אומרים לך: הלוא אין אבטלה במשק, האבטלה היא נמוכה - בטח, כי בישראל אתה יכול לקחת אנשים לחברות ולהעסיק אותם כחוטבי עצים ושואבי מים.

אבישי ברוורמן: קראתי קצת את החומר קודם, אני מבין את הבעיה.

אבישי ברוורמן: אולי צריך פה עזרה גם של עורך דין חכם ואולי ההגבלים העסקיים כי ההבדל בין עובד לספק, יש פה בעיות שצריך לפתור אותן ןאנחנו חייבים לעזור לכם.

אבישי ברוורמן: אני פונה עכשיו לחוכמת השולחן.

אבישי ברוורמן: אנחנו עברנו פה הרבה רפורמות.

אבישי ברוורמן: זה מאבק.

אבישי ברוורמן: זה מאבק שלכם, זה מאבק של אחרים, אבל כמו שאמרו כאן יש פה איזשהו כאב שבעידן המודרני שבו יש כוכבים נולדים והכול ובעצם האנשים האלה הם אדוני העולם, וחלקם גם מורידים אותנו מבחינה איכותית שאולה, ומצפים שחוטבי העצים ושואבי המים יעבדו בשכר של עבדים.

אבישי ברוורמן: אולי זה במקרה שאנחנו עכשיו חוגגים בפסח את חג הפסח כשאנחנו מדברים על exit, על יציאה מעבדות לחירות.

רות קלדרון: "תבן לא ניתן לעבדך".

אבישי ברוורמן: לצערי, אנחנו Exit Nation ואולי חוזרים מחירות לעבדות לרוב האנשים למרות שהעבדות הזאת היא עבדות חוקית.

אבישי ברוורמן: מכיוון שאני גם אדם פרקטי אני חושב פה על פתרונות ואני רוצה בקצרה לפתוח את הדיון קודם כל מנציגת המתורגמניות שתציג בקצרה, ולאחר מכן לשמוע בקצרה את הגופים, את משרד התקשורת, האוצר, הרשות השנייה, המועצה לשידורים.

אבישי ברוורמן: ברור שהמצב הוא גרוע מאוד, אבל מעבר לזה אני מבקש למצוא פתרונות כי אנחנו היום במצב שכל אחד לעצמו ואלוהים לאף אחד.

אבישי ברוורמן: כל אחד מסביר: אני ואני.

אבישי ברוורמן: אנחנו בעידן "האני", אני ואני ואני.

אבישי ברוורמן: אני והמיליארדים שלי, אני והתואר שלי.

אבישי ברוורמן: אני אתן לכם את להציג את הבעיה, אבל מכיוון שעברתם כבר את כל הוויה-דולורוזה הזאת אני רוצה שנראה על איזה פתרונות אנחנו יכולים לחשוב ביחד ונתחיל להתקדם כדי להגיע אליהם.

אבישי ברוורמן: עליזה פרידמן, יושבת-ראש הוועד, בבקשה.

<עליזה פרידמן: שמי עליזה פרידמן ואני יושבת-ראש הוועד הארצי.

<עליזה פרידמן: למעשה, התאגדנו כבר לפני עשר שנים ואנחנו מנסים כבר מאז שוב ושוב לפנות, בעיקר לגופי השידור יס והוט כי הלקוחות העיקריים.

<עליזה פרידמן: יותר מ-90% ממה שאנחנו עושים הוא בעיקר בחבילות של יס והוט.

<עליזה פרידמן: אנחנו מנסים עשר שנים שוב ושוב לפנות אליהם יפה, ולא כל כך יפה, כדי לנסות לפתור את הבעיה.

תמר זנדברג: מה עם ערוץ 2 ו-10?

<עליזה פרידמן: ערוץ 2 ו-10 גם משדרים תוכניות קנויות אבל זה זניח מפני שהם בעיקר משדרים תוכניות מקור אז מעט מאוד אצלם.

<עליזה פרידמן: מי שקובע את העסק זה הוט ויס.

<עליזה פרידמן: אנחנו מנסים והתשובות שאנחנו מקבלים, אם אנחנו מקבלים תשובה, הן: אנחנו לא יודעים מי אתם, אנחנו לא מכירים אתכם, מי אתם בכלל?

<עליזה פרידמן: תיפנו להוא, תיפנו לשם.

אבישי ברוורמן: Some like it hot but nobody says yes.

<עליזה פרידמן: עם כל הכבוד, לא מכירים, לא יודעים, אבל השם שלי רשום שם.

<עליזה פרידמן: כלומר, כשמשדרים את התוכנית השם שלנו רשום שם בתור מתרגם ומה שעשינו זה מה שעם ישראל צורך - תוכנית טובה או פחות טובה.

תמר זנדברג: כמה מתורגמנים ומתורגמניות יש?

תמר זנדברג: באיזה מספר מדובר?

<עליזה פרידמן: אנחנו בערך 150 אנשים כשכולנו פרילנסרים.

<עליזה פרידמן: במשך השנים, עשר שנים או יותר, אנחנו מתבשלים בכל העניין הזה של הדרדרות מתמדת.

אבישי ברוורמן: ברור שכל אחד מכם הוא מקל קטן, זרד שאפשר לשבור אותו, ומכיוון שאתם לא יכולים להתאגד כקבוצה זה חלק מהדברים.

<עליזה פרידמן: כן, בדיוק.

<עליזה פרידמן: בכל זאת התאגדנו.

<עליזה פרידמן: התאגדנו במובן הזה שחקרנו ובדקנו ומצאנו כל מי שעוסק בזה.

<עליזה פרידמן: יש לנו דף פייסבוק מאוד פעיל, יש לנו קבוצת דיון מאוד פעילה גם בנושאים מקצועיים כמובן וגם בנושאים של - - -

אבישי ברוורמן: גברת פרידמן, אז אולי תסבירי לנו גם מה השכר שעבורו את עובדת כדי שהציבור ידע ושיירשם בפרוטוקול.

אבישי ברוורמן: האם אנחנו מדברים פה על 40,000 שקל או 30,000 לחודש?

<לאה ורון: וגם האם הקשר שלכם הוא ישירות עם הוט ויס או שהוא נעשה באמצעות חברות שהוועדה ניסתה להזמין ולא הגיעו?

אבישי ברוורמן: אני רוצה גם לחשוב על איזה פרומיל זה מהרווחים של החברות.

אבישי ברוורמן: עליזה, אני רואה שאת כבר ותיקה.

אבישי ברוורמן: תספרי לי על שעות העבודה ועל השכר שלך - לפום צערא אגרא.

<עליזה פרידמן: אני מקבלת 22 שקל לשעה.

<עליזה פרידמן: אני עובדת בערך סביב השעון, באמת סביב השעון.

<עליזה פרידמן: יש לי נכדים ו"סבתא לא יכולה, היא עסוקה", ובסוף החודש היא מביאה 4,000 שקל הביתה - איזה יופי.

<עליזה פרידמן: כלומר, איפה כאן הפרופורציות?

רות קלדרון: ילדים מקבלים על בייביסיטר 35 שקלים.

אבישי ברוורמן: עצוב.

אבישי ברוורמן: אתם רואים לאיזה מדינה הפכנו?

אבישי ברוורמן: מישהו מסביר לי כל הזמן, ואני השקעתי את כל חיי בכלכלה, אני פה.

אבישי ברוורמן: הלוא מתווכחים פה על אחוז האבטלה כשאנחנו אחת הכלכלות הטובות בעולם.

אבישי ברוורמן: כל מי שלמד כלכלה ברצינות יודע שחצי אמת יותר גרועה משקר.

אבישי ברוורמן: כלכלה טובה - למי?

אבישי ברוורמן: בקרב רוב האזרחים השכר הנומינלי הוא נמוך, יוקר המחייה הוא גבוה.

אבישי ברוורמן: אבל אז אומרים לך שכמה חבר'ה עשו סטארט-אפים ומכרו פה דברים במיליארדים כשהאנשים האלה שעושים עבודה, והם אנשים עם השכלה, עם מיומנות, עם שנים, מקבלים 20 שקל לשעה.

אבישי ברוורמן: זה בדיוק הפן המכוער של מדינת ישראל.

אבישי ברוורמן: עליזה, אני רוצה לקבל איזשהו כיוון ולהחליט.

אבישי ברוורמן: מבחינה קונקרטית, מה אפשר לעשות?

<עליזה פרידמן: לאחר שבדקנו ודנו ודיברנו, לדעתנו, אין פתרון אחר מאשר שיס והוט שקובעים את הטון בעניין הזה יישבו אתנו ויחליטו אתנו על איזשהו תעריף נסבל, סביר, ושיחייבו את כל מי שהם עובדים אתו ונותנים לו עבודה לעמוד בתנאים האלה.

אבישי ברוורמן: עליזה, קיבלתי.

רות קלדרון: אדוני היושב-ראש, אני רוצה להוסיף.

רות קלדרון: לחוק החדש שאתה עושה של רשות השידור, של השידורים בכלל, אנחנו יכולים להוסיף סעיף של איכות לתרגום.

רות קלדרון: יש היום חוק שחייב להיות תרגום.

רות קלדרון: אם נוסיף שהאיכות צריכה להיות טובה - - -

אבישי ברוורמן: רות, זה לא אותו חוק.

אבישי ברוורמן: זה לא אותו הדבר.

רות קלדרון: אז בחוק הזה, בחוק שאנחנו מדברים עליו.

אבישי ברוורמן: אני כרגע מנסה.

אבישי ברוורמן: קודם כל, אני רוצה לשמוע עכשיו מהוט ויס מה התשובה.

אבישי ברוורמן: לא התשובה היורידית, אני לא רוצה עורכי דין, אלא תשובה שבאה מהלב שאומרת למה אי-אפשר לתת לאנשים ולנשים הנפלאים שיושבים פה שכר ראוי כי לפני פסח כל אדם צריך לשים את מקומו כאילו הוא יצא ממצרים.

אבישי ברוורמן: אחרי זה מוטי שפירא ידבר.

אבישי ברוורמן: כן, בבקשה.

אבישי ברוורמן: שם לפרוטוקול.

<מיכל רפאלי כדורי: מיכל רפאלי כדורי, סמנכ"לית הרגולציה של יס.

<מיכל רפאלי כדורי: אני מבקשת להגיד לפרוטוקול שאני לא עורכת-דין.

תמר זנדברג: גם עורכות דין מתקבלות כאן.

אבישי ברוורמן: אנחנו במקרה יודעים את זה.

<מיכל רפאלי כדורי: קודם כל, אנחנו נמצאים פה מפאת כבודה של הכנסת, מפאת כבודה של הוועדה הזו, ולא בגלל המתרגמים, לא שאנחנו לא מכבדים לא אותם כאנשים וכעובדים ולא את התרגום שהם עושים.

<מיכל רפאלי כדורי: התרגום על המסך שלנו - אתם לא מניחים שהוא דבר שהוא לא חשוב לנו.

<מיכל רפאלי כדורי: אנחנו קונים סדרות מ-HBO, מחברות הכי טובות בעולם.

<מיכל רפאלי כדורי: אנחנו משקיעים את כל כספנו בסדרות הכי טובות בעולם.

<מיכל רפאלי כדורי: אל תניחו שכשאנחנו רואים תרגום קלוקל אנחנו עוברים על זה לסדר היום.

<מיכל רפאלי כדורי: זה הדבר שהכי מפריע לנו.

<מיכל רפאלי כדורי: זה קודם כל פוגע בלקוחות שלנו, זה פוגע ברמה המקצועית שלנו.

אבישי ברוורמן: כיוון שאני רוצה להתקדם אני רוצה לשמוע לגבי השכר - איך אתם דואגים?

<מיכל רפאלי כדורי: לא, אני לא אענה פה על השכר.

<מיכל רפאלי כדורי: אני לא אענה פה על השכר משתי סיבות: קודם כל, אף אחד מהאנשים האלה איננו עובד של חברת יס.

<מיכל רפאלי כדורי: יותר מזה, אני ביקשתי מהוועדה שיוזמנו הנה, ואני הדגשתי.

<מיכל רפאלי כדורי: אנחנו באים הנה מפאת כבודה של הוועדה.

<מיכל רפאלי כדורי: מגופו של עניין, אני באמת לא חושבת שאנחנו חייבים להיות פה, אנחנו לא המעסיקים שלהם.

אבישי ברוורמן: אתם לא חייבים שום דבר.

<מיכל רפאלי כדורי: לא, אנחנו מכבדים את הכנסת.

<מיכל רפאלי כדורי: כשמזמינים אותנו לכנסת אנחנו באים הנה.

תמר זנדברג: אבל אתם הגוף שמזמין את השירות.

אבישי ברוורמן: אני פונה אלייך עכשיו כי אני יודע את הרקע שלך, על האנשים האלה.

<מיכל רפאלי כדורי: אל תבקש ממני לרחם על מישהו כי גם לא בדקתי כמה מרוויחים עובדי קבלן שעובדים בכנסת.

<מיכל רפאלי כדורי: גם בכנסת יש עובדי קבלן.

רות קלדרון: אנחנו בדקנו.

תמר זנדברג: אנחנו בדקנו ואנחנו נאבקים בנושא.

<מיכל רפאלי כדורי: בסדר, אז אני לא רוצה להיכנס.

<מיכל רפאלי כדורי: אל תכניסו אותי למקום הזה.

תמר זנדברג: סליחה, אבל את מייצגת את הגוף שמזמין את השירות.

תמר זנדברג: איך את דואגת ש - - -?

רות קלדרון: אם את מקבלת את המוצר את אחראית לו.

<מיכל רפאלי כדורי: תנו לי רגע להסביר לכם.

<מיכל רפאלי כדורי: אנחנו משדרים 60 ערוצים מתורגמים, מתוכם עשרה, שזה בערך 20%, הם ערוצים של יס.

<מיכל רפאלי כדורי: כל האחרים - אני לא עוסקת בתרגום שלהם, אסור לי להתערב במה שהם עושים.

<מיכל רפאלי כדורי: יש מועצה שדורשת ממני שהם יהיו עצמאיים.

<מיכל רפאלי כדורי: הם גופים עצמאיים.

<מיכל רפאלי כדורי: הם יכולים להיות מערוץ ההיסטוריה דרך ערוץ MGM, דרך ערוצי הילדים, דרך ערוצי הספורט, עוד 50 ערוצים שאין לי שום נגיעה בתרגום.

רות קלדרון: אנחנו שואלים אותך רק על מה שאת אחראית.

<מיכל רפאלי כדורי: אוקיי.

<מיכל רפאלי כדורי: עשרה ערוצים שאני מתרגמת, התרגום שלהם עולה למעלה מ-6 מיליון שקל כל שנה.

<מיכל רפאלי כדורי: אגב, רק טקס האוסקר ששודר לפני שלושה שבועות, שלוש שעות, תורגם לדעתי על-ידי גיא - - -

<עוז פלג: לא, לא על-ידי גיא כי הוא סרב לתרגם.

<מיכל רפאלי כדורי: סליחה.

<קריאה: - - - על יניב פה שכל הכבוד מגיע לו והוא - - -

אבישי ברוורמן: כמה קיבלו האנשים?

<מיכל רפאלי כדורי: אני לא יודעת כמה הם קיבלו.

<מיכל רפאלי כדורי: חברת יס שילמה על האירוע הזה, שלוש שעות, 5,000 שקל.

<קריאה: מתרגם שובר השביתה קיבל על זה - - -

<מיכל רפאלי כדורי: אני בכל זאת מתעקשת להגיד.

<מיכל רפאלי כדורי: שנים אנחנו עובדים עם שלוש חברות תרגום: עם אלרום, עם טרנס טייטלס, ששתיהן נחשבות מאוד טובות ועם נלס, שלוש חברות שרק איתן אנחנו עובדים, או לפחות בערוצים שלנו.

<מיכל רפאלי כדורי: אחת מהן יושבת ברמת הגולן, מפרנסת הרבה מאוד אנשים שגרים ברמת הגולן.

<מיכל רפאלי כדורי: אני מרגישה מאוד נוח וטוב שאני מפרנסת את הפריפריה.

<מיכל רפאלי כדורי: אתם בעצם אומרים לי: עכשיו תקימי אצלך בבית מחלקת תרגום, תשכרי אצלך אנשים - - -

רות קלדרון: אני נמצאת הרבה באלרום, אנשים לא מתפרנסים כל כך יפה.

רות קלדרון: לעובדים קשה מאוד.

<מיכל רפאלי כדורי: אני לא אמרתי שהם מתפרנסים יותר.

רות קלדרון: לא ביקשנו ממך לקחת את המתרגמים אלייך אלא שיקבלו שכר הוגן.

<מיכל רפאלי כדורי: אנחנו לא יכולים להעסיק את העובדים האלה ולא רוצים להעסיק אותם.

<מיכל רפאלי כדורי: מתכונת העבודה שלנו משום שאנחנו צריכים לתרגם אלפי שעות תרגום שונות ומגוונות, ובחלקן צריך התמחות בתחום של דוקומנטרי, ובאחד צריך ידע בהיסטוריה, ובאחד צריך ידע במכוניות, אנחנו צריכים לעבוד באמצעות חברות שעובדות עם מגוון מאוד רחב של מתרגמים.

אבישי ברוורמן: תודה רבה, הבנו.

אבישי ברוורמן: השאלה היתה רק דבר אחד.

אבישי ברוורמן: אני בא אלייך בתור בן אדם, לא בתור נציגה, לכן תחזרי למקום שהיית בעבר ליד שולה אלוני זכרה לברכה או אנשים מהסוג הזה.

אבישי ברוורמן: איך אנשים שמנהלים חברות מסבירים שאנשים כל כך משכילים וראויים ותרבותיים מקבלים 22 שקל לשעה?

אבישי ברוורמן: זו השאלה היחידה שאני שואל ומבקש תשובה.

<מיכל רפאלי כדורי: אני אשמח לענות לך, אני רק חושבת שכדאי שתשמעי את עוז פלג שאחראי אצלנו על כל התרגום והוא יודע גם מספרים אחרים.

<עוז פלג: שלום, לי קוראים עוז פלג ואני מנהל, בין השאר, את מרכז השידורים של יס, ובתוך זה בכמעט 14 שנים האחרונות את כל תהליך התרגום.

<עוז פלג: אני בקי בו לפרטי פרטים, כולל ההסכמים.

<עוז פלג: אני רוצה להגיד כמה דברים.

אבישי ברוורמן: רק תשובה לשאלה שלי.

<עוז פלג: תשובה לשאלה.

<עוז פלג: ראשית, אני אומר כאן בצורה ברורה וחד-משמעית שלא כל מתרגם מקבל 22 שקל.

<עוז פלג: מתרגמים גם מקבלים 25 - 30 ומגיעים אפילו ל-40 שקל ויותר.

<עוז פלג: הנתונים שהציגו לכם כאן

<עוז פלג: במסמך שאתם קיבלתם - - -

אבישי ברוורמן: אני שואל אותך שאלה פשוטה.

אבישי ברוורמן: כואב לי הלב בכלל על הדבר הזה.

אבישי ברוורמן: אני מסתכל על עליזה, אני לא מכיר אותה בכלל.

אבישי ברוורמן: השתמשתי בהרבה מאוד מתורגמנים בכל מיני מקומות עבודה שהייתי.

אבישי ברוורמן: אני מניח שהיא אישה עם השכלה, אישה מאוד תרבותית, מאוד מיומנת.

אבישי ברוורמן: האם אתה חושב ששכר של 22 שקל הוא שכר שראוי לתת לעליזה פרידמן?

<עוז פלג: אני חושב שזה לא יהיה נכון להוביל אותי לעסוק כאן בגופו של אדם.

<מיכל רפאלי כדורי: אני לא מוכנה שהוא יענה על זה בתור מנהלת ביס.

<מיכל רפאלי כדורי: בתור בן אדם אני יכולה מאוד להצטער, בתור מנהלת אני לא מוכנה לענות על השאלה הזו.

<עוז פלג: אני אומר חד-משמעית שמתרגמים שנחשבים מתרגמים טובים מרוויחים יותר והרבה יותר.

<עוז פלג: אבל אני רוצה להגיד כאן משהו מאוד מאוד חשוב שגם זה השתמע או הועברו אליכם חצאי אמיתות.

<עוז פלג: ראשית, יס משלמת באופן קבוע לחברות התרגום והיא משלמת על סך הכול מכלול השירותים.

<עוז פלג: זה אומר, בתוך זה החלק המשמעותי והחשוב זה גם תרגום המילים, אבל יש שם עריכה לשונית ויש שם הגהה ויש שם תזמון, ואנחנו קונים את כל החבילה, לא ניתן לפרק את החבילה.

<עוז פלג: כמו שאני לא יכול להכתיב את המחיר שמשלמים לגברת עליזה אני לא יכולה להכתיב כמה ישלמו למתזמן או כמה ישלמו לעורך הלשוני ועורך לשוני עובד יותר קשה אחרי מתרגם פחות טוב ופחות קשה אחרי מתרגם יותר טוב.

אבישי ברוורמן: בקיצור, מבחינתכם, אין בעיות ואין פתרונות.

<עוז פלג: לא אמרנו שאין בעיות ואין פתרונות.

<עוז פלג: אני אומר שהפתרונות - - -

אבישי ברוורמן: האם יש אפשרות שאתם תודיעו לנו שאתם פועלים להעלאת השכר של אנשים בעלי השכלה ותרבות איכותיים.

אבישי ברוורמן: אם התשובה היא לא אז אני מעביר את - - - האם מישהו מהוט רוצה להגיד מילה?

<מיכל ריבלין: מיכל ריבלין, מנהלת אגף רגולציה בהוט.

<מיכל ריבלין: אני אחזור על חלק מהדברים שנאמרו.

<מיכל ריבלין: קודם כל, ההסתכלות על הוט כפלטפורמה היא בסדר, אבל בהוט אנחנו מחזיקים רק בערוץ אחד שהוא בבעלותנו והוא הוט 3 ויתר הערוצים שמשדרים על הפלטפורמה מנוהלים על-ידי מפיקי ערוצים חיצוניים והם אלו שמנהלים את הקשר עם חברות התרגום.

אבישי ברוורמן: זאת אומרת, זה העניין של קבלנים חיצוניים שלוקחים עובדי קבלן.

תמר זנדברג: בהתחלה הוציאו את הערוצים לקבלנים שונים, אחרי זה הערוצים הוציאו את השירותים לקבלנים שונים - - - אחריות מזמין שירות קבלן עכשיו - - -

<מיכל ריבלין: אני אתן לך רק כמה עובדות.

<מיכל ריבלין: ראשית, - - -

אבישי ברוורמן: אני רק מנסה מכיוון שאותי מעניין אותי הפתרון, לא שהגברת מיכל כדורי תיתן לי הטפות פה.

אבישי ברוורמן: את אומרת לי שמבחינת הארגון אתם מעסיקים ארגון שלוקח דה-פקטו פרילנס עובדי קבלן וככה זה עובד.

אבישי ברוורמן: לכן, אין פתרון אלא אם כן נמצא דרך אחרת.

<מיכל ריבלין: קודם כל, להבין רק את העובדות.

<מיכל ריבלין: בבעלות הוט יש ערוץ אחד שנקרא ערוץ 3, יתר הערוצים בהוראת רגולטורים כאלו או אחרים מופקים על-ידי מפיקי ערוצים חיצוניים ואין לנו שום יכולת לשלוט עליהם.

<מיכל ריבלין: דיברתם על הורדת איכות התרגום, אנחנו עובדים באופן מסורתי עם שלוש חברות ותיקות: עם וידאופילם, עם אולפני אלרום ועם דורי מדיה אות.

<גיא רקוביצקי: שוטף פלוס מאה.

<מיכל ריבלין: תנו לי לדבר.

<מיכל ריבלין: מעבר לזה, מבחינת איכות התרגום - אנחנו מפעילים אצלנו בבית בקרת איכות ואם מגיע תרגום שלא נעשה לטעמנו מועבר אליהם בקרה.

אבישי ברוורמן: אני שואל רק שאלה אחת והתשובה היא כן או לא.

אבישי ברוורמן: האם אתם יכולים לעזור לנו?

אבישי ברוורמן: אני מרגיש שהחבורה הזאת מקבלת שכר לא ראוי למדינה שמתחזה להיות חברת מופת ושאין לה שום קשר להיות חברת מופת.

אבישי ברוורמן: השאלה היא האם את בתור נציגת הוט יכולה לעזור לפתור את הבעיה או לא?

אבישי ברוורמן: כן או לא.

<מיכל ריבלין: הבירור הזה צריך להיערך מול חברות התרגום, אני לא יכולה לתת תשובה - - -

אבישי ברוורמן: תודה רבה, הבנתי.

<לאה ורון: אתם משלמים לחברות התרגום מחיר לשעה או מחיר גלובאלי?

<מיכל ריבלין: המחירים הם מחירים על תרגום פרק, תרגום סרט.

אבישי ברוורמן: פר פרויקט.

אבישי ברוורמן: אני לא רוצה לשמוע, תודה.

<לאה ורון: רק השאלה אם יש להם איזושהי יכולת לחשב - - -?

אבישי ברוורמן: היא אומרת שלא.

<עוז פלג: אנחנו משלמים 150% על עבודות דחופות.

<גיא רקוביצקי: זה לא מגיע אלינו.

<עוז פלג: אנחנו משלמים 200% בכל פעם שאנחנו מבקשים עבודה שמתרחשת בשבת מהמחיר שאני משלם לחברת התרגום – 200% על כל הסכום.

<עוז פלג: אני משלם על פרק של עשרים על-פי 30 דקות כי זה המחירון שנקבע.

<עוז פלג: על פרק שעובר את ה-30 דקות, בין 30 דקות לשעה, שזה רוב הסדרות שלנו - - -

<לאה ורון: על פרק של 30 דקות כמה אתם משלמים?

<עוז פלג: אני לא חושב שזה המקום לשים כרגע את המחירים כי זה הסכם מסחרי ביני ובין - - -

<גיא רקוביצקי: איפה כן המקום?

תמר זנדברג: אבל לכם כגוף משדר יש אינטרס משותף עם האנשים האלה, זה לא ברור לי.

תמר זנדברג: אולי יש חברות תרגום, לכם יש איתם הסכם מסחרי, להם יש איתם יחסי ניצול, ואתם שאתם נותנים לנו כאזרחים את השירות והם שמספקים את השירות הזה מתקוטטים אחד עם השני.

תמר זנדברג: האינטרס כאן משותף.

תמר זנדברג: אנחנו קולטים את האווירה ששוררת כאן ואני חייבת להגיד שאני מופתעת.

תמר זנדברג: לכם יש את מלוא האינטרס המשותף עם האנשים האלה.

תמר זנדברג: אגב, אני לא פוסלת את זה, לא עשינו כאן את הבדיקה הכלכלית, יכול להיות שהשירות ישתפר והשכר יעלה אם כן תעסיקו אותם ישירות במקום לשלם לאיזה קבלן באמצע.

תמר זנדברג: משהו כאן לא הגיוני.

תמר זנדברג: יש לנו כאן אינטרס משותף.

<מיכל רפאלי כדורי: - - -את גם לא מעוניינת שאני אגלגל את זה על הלקוח.

תמר זנדברג: איזה לקוח?

תמר זנדברג: הלקוח שלך זה אנחנו, זה הציבור של המנויים והם אלה שעושים את העבודה.

תמר זנדברג: יש כאן איזשהו מאבק לא סביר.

אבישי ברוורמן: סליחה, רגע.

אבישי ברוורמן: אני מנסה, קודם כל, לברר את הדברים ואני שומע את זה בצורה הכי פרקטית כי המטרה שלי מעבר למה שייגמר פה - זה לא הנקודה - היא איך עוזרים להם.

אבישי ברוורמן: התשובה מעבר לכל הרטוריקה, אתם שוכרים קבלנים שנותנים לכם הפרויקטים.

אבישי ברוורמן: הפרויקטים האלה - החברות שוכרים אותם והם מקבלים 22 שקלים, זה הסיפור.

אבישי ברוורמן: אתם אומרים: אנחנו לא יכולים להתערב בזה, אנחנו לא רוצים להתערב בזה, תפתרו את הבעיה.

אבישי ברוורמן: הבנתי.

אבישי ברוורמן: אני פונה עכשיו למוטי שפירא שאמר לי שיש לו דיון דחוף.

<לאה ורון: אני רק אקדים ואומר שלוועדה הוזמנו נציגים של שבע חברות שעוסקות בתרגום ואף לא אחת מהן מצאה לנכון להגיע לישיבה.

אבישי ברוורמן: מוטי, בקצרה.

אבישי ברוורמן: את מי אתה מייצג בדיון כאן?

<מוטי שפירא: ממש בקצרה.

<מוטי שפירא: מייצג את לה"ב, לשכת העצמאים.

אבישי ברוורמן: אתה מדבר למען העובדים?

<מוטי שפירא: ברור.

<מוטי שפירא: באתי לתמוך בהם בצורה מלאה בלי שהם מכירים אותי ובלי שאני מכיר אותם.

<לאה ורון: חברות התרגום הן חלק מכם?

<מוטי שפירא: לא.

<מוטי שפירא: חברים, זה דו-שיח של חירשים.

<מוטי שפירא: יש כאן ניצול ציני של הדבר הזה שנקרא השרשור הזה מעסק גדול דרך חברה קבלנית לפרילנסרים.

<מוטי שפירא: זה דו-שיח של חירשים.

<מוטי שפירא: אין סיכוי.

<מוטי שפירא: זה בדיוק הניצול של הנקודה הזו.

<מוטי שפירא: הם לא היחידים, יש קבוצות גדולות כאלה שמנצלים בדיוק את המצב הזה.

<מוטי שפירא: אין פה דרך איך לשפר את זה אלא אם כן תינתן להם זכות התאגדות וייצוגיות.

<מוטי שפירא: להביא הנה את הממונה על ההגבלים העסקיים למרות שהם לכאורה עצמאיים.

אבישי ברוורמן: אני אביא אותו לזה.

אבישי ברוורמן: אני מבטיח לך שאחרי פסח הוא יהיה אצלי בנושא הזה ואני אשוחח אתו.

<מוטי שפירא: הם אמרו שהם היו בהסתדרות אבל גם להסתדרות יש בעיה כי הם לא בדיוק שכירים.

<מוטי שפירא: הם לא שכירים, הן מין עצמאיים.

<מוטי שפירא: יש את השרשור הזה דרך החברות, שדרך אגב, הממשלה היא ראש המשרשרים על מכרזי התרגום שלהם.

אבישי ברוורמן: היא ראש המשרשרים, השרשור הגדול.

<מוטי שפירא: בגלל זה דוח-השיח הזה של חירשים.

<מוטי שפירא: אלו לא רוצים לתת, אלו יש להם את הכוח והם יכולים לנצל את זה ואלו בעמדה נחותה לחלוטין.

<מוטי שפירא: אין להם אפשרות לייצג את עצמם.

<עליזה פרידמן: יש לנו בכל זאת דבר ייחודי כלפי עצמאיים.

<עליזה פרידמן: יותר מזה - - -

אבישי ברוורמן: עליזה, רק דקה אחת.

<מוטי שפירא: בשורה התחתונה, מוכרחים לתת להם זכות ייצוגיות.

אבישי ברוורמן: אני הלוא מאמין רק בפתרונות.

אבישי ברוורמן: תכתוב לי נייר כי אני מסתכל עכשיו בדיוק לנקודה הזו.

אבישי ברוורמן: הלוא הגוף הזה הוא גוף שברירי כיוון שלעמוד מול חברות התרגום, ותסלחו לי רות ותמר שאני אומר את זה, אבל כי "עבור פת לחם יפשע גבר" אומרים במקורות, אבל גם אישה, אז אתה עומד מול אחד אז הוא ייקח את ה-22 שקל.

אבישי ברוורמן: צריך לתת להם את הכוח שיהיו כגוף.

אבישי ברוורמן: אבל אני מבין שכרגע יש בעיה מי הם בדיוק.

אבישי ברוורמן: לכן, אני אבקש גם מהממונה ומכולם לחשוב ביחד כדי שאפשר יהיה באיזושהי צורה לתת להם יכולת ביטוי כך שהניצול המחפיר הזה ייפסק.

<מוטי שפירא: אני מצטער שאני חייב לרוץ.

אבישי ברוורמן: רוץ, רוץ.

אבישי ברוורמן: אני מבקש עכשיו מהנציגים של המועצה לשידורי כבלים ולוויין.

אבישי ברוורמן: מי אדוני?

<צחי פנחס: צחי פנחס, עורך-דין במועצה.

אבישי ברוורמן: מה עמדתך בנושא ואיזה פתרון אתה מציע?

<צחי פנחס: למען האמת, אין לי פתרון כי המועצה היא הגוף שבעצם אחראי על יישום של הוראות חוק שידורי טלוויזיה, חוק הכתוביות, מבחינת בעלי הרישיונות.

<צחי פנחס: היא לא מתערבת - - -

<לאה ורון: אז אולי תפרט לוועדה מה דורש החוק, מה קורה כשלא עומדים בחוק.

<צחי פנחס: מבחינת סמכות המועצה, היא סמכות פיקוח ש---

אבישי ברוורמן: זאת אומרת, אתה לא רלוונטי לשיחה?

<צחי פנחס: באופן כללי, לא.

<צחי פנחס: אבל אני יכול להגיד מה המחויבויות שחלות עליהם.

<צחי פנחס: אנחנו לא מתערבים בהתקשרויות החוזיות והעסקיות שבין - - - לבין חברות תרגום.

תמר זנדברג: יש לי שאלה.

תמר זנדברג: חוק אחריות מזמין שירות חל כאן?

אבישי ברוורמן: אני לא יודע, אנחנו נבדוק כל דבר.

תמר זנדברג: אני לא מבינה.

תמר זנדברג: כל פעם הכנסת מחוקקת, מחוקקת ומחוקקת, ובסוף - - -

<עליזה פרידמן: לדעתי, הוא תקף רק על ממשלה.

אבישי ברוורמן: אני לא עורך-דין.

אבישי ברוורמן: אתה נציג המועצה לשידורי כבלים ולוויין.

אבישי ברוורמן: אתה מבין שישנה בעיה מסוימת כאן.

אבישי ברוורמן: הלוא באים פה ראשי המשק ואומרים: אם לאנשים תהיה השכלה והם באמת יהיו נהדרים אז הם יקבלו שכר, כך כותב אפילו דן בן דוד.

אבישי ברוורמן: אנשים משכילים מאוד, מיומנים מאוד - 22 שקל.

אבישי ברוורמן: לך אין אחריות ואין סמכות בנושא?

<צחי פנחס: מבחינת המועצה, אין לה סמכות להתערב ב - - -

אבישי ברוורמן: תודה רבה.

אבישי ברוורמן: מה עם הרשות השנייה לטלוויזיה ולרדיו לגבי החובות שעל-פי החוק?

אבישי ברוורמן: האם יש פה מישהו?

<הילה וייצמן-וייס: כן, הילה וייצמן מהרשות השנייה.

<הילה וייצמן-וייס: שוב, בדומה למה שאמר צחי מהמועצה לשידורי כבלים ולוויין גם הרשות השנייה היא בעצם מפקחת שהמחויבויות על-פי חוק כתוביות ושפת סימנים יבוצעו על-ידי הזכיינים.

<הילה וייצמן-וייס: יש מכסות לתרגום בכל מיני סוגים של תוכניות.

<הילה וייצמן-וייס: שאלתם מה החוק הזה כולל.

<הילה וייצמן-וייס: יש כל מיני מכסות לתרגום אבל אין שום מחויבות שנוגעת לאיכות התרגום.

<הילה וייצמן-וייס: לגבי היחסים שבין הגורמים המשדרים כמעסיקים לבין גורמים אחרים שנותנים להם שירות - הרשות לא מתערבת.

אבישי ברוורמן: לא מעורבת.

אבישי ברוורמן: רבותי, אני עכשיו מסכם.

אבישי ברוורמן: אני בא ללקונה, יש פה לקונה.

אבישי ברוורמן: יש פה אנשים עם השכלה רצינית, עם מיומנות, שמקבלים 22 שקל.

אבישי ברוורמן: כל הגופים כאן - יש את שיווי המשקל הקלאסי שנוצר בישראל, זה לא רק הוט ויס, זה כמעט בכל מיני מקומות, בכל הגופים, של המודל של חוטבי עצים ושואבי מים.

אבישי ברוורמן: אנשים שוכרים פרויקט ואת הפרויקט הזה לוקחים אנשים ולוקחים עובדי קבלן בזול כי הם גם לא מאוגדים, ולכן אין להם את יכולת ההתאגדות והמחאה.

אבישי ברוורמן: אני, למשל, חושב שאם כל המתרגמים האלה היו באמת איגוד והיו אומרים שהם לא מקבלים שכר ראוי ושהם מקבלים 22 שקל והם היו משביתים, אז פתאום הפרויקטים האדירים של הוט ויס, ואני לא אומר בזלזול, להיפך - - - אלא מה?

אבישי ברוורמן: גם זה לא מאפשרים להם.

אבישי ברוורמן: לכן, השאלה שלי.

אבישי ברוורמן: עליזה, תסבירי לי איפה ההסתדרות בנושא הזה ואיפה הממונה כי כשאני אסגור את הישיבה הזאת בעוד חמש דקות אני אלך לנצל את חופשת הפסח גם עם יושב-ראש ההסתדרות וגם עם הממונה למצוא פתרון כי זו הדרך, וזה כשאני קורא את עבדות לחירות כשהיהודים הם תמיד הצדיקים והם אף פעם לא המעבידים והם רק העבדים, הם לא עושקים.

אבישי ברוורמן: צריך לתת לכם איזושהי אפשרות למנוע את הניצול המחפיר הזה, אחרת אנחנו נבוא לישיבות האלה וכולנו נגיד את הדברים הטובים האלה, כל אחד עושה את הדבר שלו, אבל אתם תמשיכו עם 22 השקלים ואתם צריכים גם להתפרנס ולכן יעבדו גם עם בשביל 15 שקלים.

אבישי ברוורמן: צביקה, היה פה ככה עם העיתונאים.

אבישי ברוורמן: גם העיתונאים בהדרגה התחילו לעשות את הדברים האלה.

רות קלדרון: אדוני היושב-ראש, חוץ מזה שהם לא מקבלים את השכר הראוי אנחנו כלקוחות של יס והוט מקבלים תרגום מטופש.

רות קלדרון: למשל, "אז נתראה עוד מעט" - באל"ף, טי"ת.

רות קלדרון: מה זה הדבר הזה?

רות קלדרון: זה לא שירות לנו.

רות קלדרון: האיכות היא בגלל שהם לא עובדים איתם.

<קריאה: אני מאוד הייתי רוצה להגיב לזה כי הדוגמאות הן דוגמאות - - -

רות קלדרון: לא קיבלת את זה?

אבישי ברוורמן: עובדי קבלן.

אבישי ברוורמן: רבותי, אני מסיים בזה את הדיון.

אבישי ברוורמן: זה ברור לי לחלוטין שהדיון הזה הוא דיון עקר כמו חלק גדול מהדיונים בכנסת, אלא אם כן אנחנו נפרה אותו על-ידי זה שנעצים את הגוף הזה.

רות קלדרון: או שיש לך תוקף להביא את החברות האלה, הקבלנים, ושיענו לך.

אבישי ברוורמן: רות, את חדשה ואני רוצה להסביר לך.

אבישי ברוורמן: מה זה משנה?

אבישי ברוורמן: אז אני אביא אותם ותהיה הצגה של חצי שעה כמו שיש בכנסת והכול.

אבישי ברוורמן: הם שוכרים מה שהם שוכרים.

אבישי ברוורמן: אני מנסה עכשיו.

אבישי ברוורמן: אני מסתכל אינטלקטואלית והדרך היחידה שאפשר לפתור בעיה כזאת זה לתת אפשרות לאנשים האלה שכל אחד הוא אור קטן וביחד הם יהיו אור איתן של עוצמה מסוימת כי אחרת תמיד ימצאו כל מיני עובדי קבלן בשכר הכי נמוך וישתמשו בהם.

אבישי ברוורמן: אני מפנה לפתרון של השאלה הזו ואני מסכם.

אבישי ברוורמן: אני הולך להתייעץ בנושא הזה גם עם יושב-ראש ההסתדרות, עם הממונה על ההגבלים העסקיים, איך אפשר למצוא פתרון לחבורה הזו.

אבישי ברוורמן: אגב, זה כמשל.

אבישי ברוורמן: זה התופעה שקיימת יותר ויותר במדינת ישראל - אבטלה 6% ורובם חוטבי עצים ושואבי מים.

אבישי ברוורמן: אבל כאן בסיפור הזה זה בדיוק הפוך - השכלה, ניסיון, מיומנות ו-22 שקל.

אבישי ברוורמן: לכן, אני מסיים בכאב.

אבישי ברוורמן: מי הגברת?

אבישי ברוורמן: מה שמך ומטעם מי?

<נגה בריינס: נגה מטעם העורכים, איגוד מקצועות הפוסט-פרודקשן.

<נגה בריינס: רק באתי לתמוך במתרגמים.

<נגה בריינס: יש לנו פתרון שאנחנו עובדים עליו.

אבישי ברוורמן: אז אולי תעבירי לי גם כן ונתייעץ כי אני מאמין בחוכמת השולחן – שביחד נחשוב איך למצוא פתרון.

אבישי ברוורמן: רשות השידור נמצאת פה?

אבישי ברוורמן: איפה רשות השידור כאן?

אבישי ברוורמן: גם שם?

אבישי ברוורמן: לאה, ברשותך, תרשמי.

אבישי ברוורמן: הלוא ממילא רשות השידור עכשיו אצלנו.

<עליזה פרידמן: המתרגמים שבתו שם.

<לאה ורון: אדוני, אני מודיעה שגם נציגי רשות השידור הוזמנו כמו גם נציגי ההסתדרות הכללית החדשה.

אבישי ברוורמן: תודה.

אבישי ברוורמן: אני אפנה אליהם בצורה אקטיבית.

אבישי ברוורמן: נגה, מה הפתרון?

<נגה בריינס: גם לנו יש עובדי קבלן, גם פרילנסים, בשביל כל גופי השידור.

<נגה בריינס: אנחנו בדיונים נרחבים עם הרשות השנייה בנושא הזה.

<נגה בריינס: הרשות השנייה ומועצת הכבלים והלוויין עובדים לפי חוק מסוים.

<נגה בריינס: אם נשנה את חוק הרשות השנייה ואת חוק הבזק כך שיהיו להם את הכלים כדי לאסור העסקת עובדי קבלן דרך קבלני משנה, בעצם זה קבלני משנה שכל העבודה שלהם היא מזכירות, בואו נשים את הדברים על השולחן, הם לא תורמים שום דבר לאיכות, אם אנחנו נשנה את חוק הרשות השנייה ואת חוק בזק, להם יהיו את הכלים כדי לפקח על הוט ויס והרשות השנייה.

<לאה ורון: אין לכם היום כלים לפקח עליהם?

אבישי ברוורמן: תודה.

אבישי ברוורמן: גברתי הנציגה, אני מאוד מעריך את שי באב"ד שהוא המנכ"ל.

אבישי ברוורמן: תעלי לו את זה שאני מרגיש כמו כל חבריי כאן מאוד לא נוח בנושא הזה.

אבישי ברוורמן: כיוון שהוא אדם חכם שלפעמים חושב מחוץ לקופסא, אז בין כל הגופים: הממונה, ההסתדרות, בוא נמצא פתרון שאם נכנס את האנשים האלה אחרי פסח נגיע לאיזה פתרון שהם יקבלו קצת יותר כסף, לא הרבה.

אבישי ברוורמן: אני מודה לכם, שיהיה חג שמח.

אבישי ברוורמן: תודה רבה.